**Klostergata 22** er en enebolig, som er en del av Klostergata, Moss. Bygningen er vernet etter Plan- og bygningsloven. Huset er bevaringsverdig på grunn av sin alder og representativt som en del av et gammelt gatemiljø i Moss. Huset ble bygget i sveitserstill før 1885. Boligen har spiss tak-ark som peker mot øst og vest, og pult-tak mot øst.

Historie
--------

Huset ble bygget før 1885. Da var huset en del av det som da het Klostergaden 24. Denne tomten skilte seg en gang mellom 1885 og 1891. Da ble tomten hetende Klostergaden 24b. Etter dette byttet tomten navn til det den heter i dag, som er Klostergaten 22. Dette skjedde en gang mellom 1914 og 1930. Andreas O. Höglien solgte huset til Ole Jensen i 1911 for 9000 kr.  Ole Jensen selger huset til C. J. Andresen i 1937 for 4500 kr. Årsaken til at huset ble solgt for så lite er ukjent, men den økonomiske depresjonen på 30-tallet kan være en årsak. Man kan spekulere at depresjonen også kan ha ført til økonomiske hos Ole Jensen, noe som igjen kan ha ført til at han måtte selge huset for en lavere pris for å få inntekter så fort som mulig.

Beboere
-------

Huset har byttet eiere flere ganger og det har vært flere leiligheter i huset. Det er dessverre veldig vanskelig å finne informasjon om hvem som har bodd i huset før 1891, siden det da var en del av Klostergata 24. Den første folketellingen etter det er i 1891 og da var det 4 leiligheter.

I leilighet 1 bodde huseier og slakter Laurits Helgesen sammen med Marie Jensen og Hans Pedersen. I leilighet 2 bodde hus-tømreren Hans Svendsen sammen med Petrine Hansen og hennes to barn. I leilighet 3 bodde familien Johansen på tre, familien Abrahamsen på tre, Theodor Lauritsen og Johan Kristiansen. I leilighet 4 bodde Fabrikkarbeideren Karl Theodor Olsen sammen med Julie Marie Hansen, Thoraf Knud Karlsen, Karen Kristine Karlsen og Anne Magrethe Kristiansen. I alt bodde de 20 mennesker i huset i 1891.

Neste folketelling var i 1900, og da var det 3 leiligheter. I leilighet 1 bodde fortsatt slakteren Laurits Helgesen sammen med Marie, men nå er de gift og Marie heter Marie Helgesen. De bodde sammen med slaktergutten Hilmar Nielsen og læregutten Ole Jensen. I leilighet 2 bodde kun Steffen Aslagsen sammen med sin kone Berthe Aslagsen. I leglighet 3 bodde Olaf Torgersen sammen med hans kone Inga Eriksen, deres sønn Einar Torgersen, Olia Hansen og Tomas Olsen. 

I neste folketelling i 1910 var det kun 2 leiligheter. I leilighet 1 bor nå den fremtidige eieren Ole Jensen som nå er blitt en pølsemaker-mester og slakter sammen med sin kone Karen Jensen, sønnen Ernst Jensen, datteren Lisbeth Jensen og pølsemaker-svenn Hans Johansen. I den andre leiligheten bodde familien Høglien på 5 med to sønner og en datter.

Den neste folketellingen var i 1914, og da var det også bare 2 leiligheter. I leilighet 1 bor fortsatt Ole Jensen og familien, men pølsemaker-svennen Hans Johansen har nå flyttet ut og tjenestepiken Olivia Gunhilda Alfheim har flyttet inn. Dette kan anses som uvanlig siden Klostergata var en håndverkergate og det var svært få håndverkere som hadde tjenestepike. I tillegg til Olivia har også butikkdamen Hanna Sofie Hansen, pølsemaker-lærlingen Alf Halvorsen og slakteriarbeideren Anton Syversen flyttet inn. I den andre leiligheten bodde familien Johansen på 6 med 1 datter og 3 sønner. Far i familien, Karl Oskar Johansen, er en pølsemaker-svenn. 

I den neste folketellingen i 1930 er det bare en leilighet og det er bare Ole Jensen og familien som bor der sammen med hushjelpen Ragna Marie Olsen. Ole Jensen selger huset i 1937.

Se også
-------

* Liste over kulturminner i Moss
* Klostergata (Moss)

Referanser
----------

1. ↑  Kulturminnesøk. «Kulturminnesøk». *kulturminnesok.no*. Besøkt 10. september 2019.
2. ↑  Moss Kommune (2017). «Verdivurdering av kulturminner» (PDF). Arkivert fra originalen (PDF) 23. september 2019. Besøkt 23.09.2019.
3. ↑  «Moss - 1885». *www.mosshistorielag.no*. Besøkt 24. september 2019.
4. 1 2 3 4 5 6 7  «27 Klostergaden - 7 - Tellingskretsoversikt - Folketelling 1891 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 23. september 2019.
5. 1 2  «244\* Klostergaten 24B - 001 Moss - Tellingskretsoversikt - Folketelling 1914 for Moss kjøpstad - Digitalarkivet». *www.digitalarkivet.no* **(norsk)**. Besøkt 24. september 2019.
6. 1 2  «330\* Klostergt 22 - 001 Moss - Tellingskretsoversikt - Kommunal folketelling 1930 for Moss - Digitalarkivet». *www.digitalarkivet.no* **(norsk)**. Besøkt 24. september 2019.
7. 1 2 3  «Tinglysingsmateriale: SAO, Moss byfogd, G/Ga/Gaf/L0005: Panteregister nr. VI 5, 1921-1921, s. 508-509 - Skanna arkiver - Arkivverket». *media.digitalarkivet.no*. Besøkt 24. september 2019.
8. ↑  Billington, Lasse (3. juli 2019). «Wall Street-krakket i 1929». *Store norske leksikon* **(norsk)**. Besøkt 8. oktober 2019.
9. 1 2 3  «0028 Klostergade 24b - 005 - Tellingskretsoversikt - Folketelling 1900 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 24. september 2019.
10. 1 2 3  «0034 Klostergate 24b - 009 - Tellingskretsoversikt - Folketelling 1910 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 24. september 2019.

Eksterne lenker
---------------

* «Klostergata 22 (Moss)». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |